पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर। रांवेर गांव में सोमवार सुबह गोलाने परिवार का पड़ोसी से विवाद हो गया। गोलाने परिवार का आरोप है पड़ोसी टोना-टोटका करता है। आरोपी ने दोनों लड़कों के साथ घर में घुसकर कुल्हाड़ी व चाकू से दंपती पर हमला कर दिया, जिसमें पति की मौत हो गई, जबकि पत्नी घायल हो गई।
रांवेर में सुरेश गोलाने (40) पत्नी संतोषबाई और दो बेटे रवि (18) व रोहित (15) के साथ रहते थे। सोमवार सुबह सुरेश व दोनों बेटे घर के बाहर खड़े थे। पड़ोसी हीरालाल उन्हें घूरने लगा। सुरेश ने मना किया तो हीरालाल गाली-गलौज करने लगा। इस बीच हीरालाल के लड़के अर्जुन और जीवन चाकू, कुल्हाड़ी व सरिया लेकर आए और सुरेश पर हमला कर दिया।
संतोष बीच-बचाव करने आई तो आरोपियों ने उस पर भी हमला किया। रवि व रोहित थाने की ओर भागे। संतोषबाई भी घायल हालत में थाने की ओर दौड़ी। पुलिस पहुंची उससे पहले आरोपी भाग निकले। लोगों ने संतोषबाई को निजी अस्पताल में भर्ती कराया, वहीं सुरेश को एम्बुलेंस १०८ से इंदौर भेजा गया। यहां निजी अस्पताल में इलाज के दौरान उसकी मौत हो गई। सांवेर पुलिस ने तीनों के खिलाफ हत्या का केस दर्ज किया है।
दीवार बनाने पर आरोपी करने लगा था जादू-टोना
रवि ने बताया डेढ़ साल पहले पिता ने दीवार बनवाई थी। हीरालाल का कहना था हम उसकी जगह पर दीवार बना रहे हैं। इस पर उसने विवाद किया, जिसकी शिकायत थाने में की थी। हीरालाल कुछ दिनों से हमारे घर की दहलीज पर रात को नीबू गाढ़कर चला जाता था। जादू-टोने की बात को लेकर विवाद बढ़ गया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn